1. ΒΑΣΙΛΙΚΟΝ ΔΙΑΤΑΓΜΑ της 28 Δεκ. 1946/8 Μαρτ. 1947 Περί κανονισμού της δι’ ανεμοτρατών (και μηχανοτρατών) Αλιείας. Περί της δια μηχανοτρατών αλιείας ορίζει ήδη το κατωτέρω Β.Δ. 29 Οκτ./18 Νοεμ. 1960. Έχοντες υπ’ όψει το άρθρ. 27 του Α.Ν. 2078/1939, τας διατάξεις του υπ’ αριθ. 18/1941 Ν.Δ/τος, προτάσει του επί της Εθνικής Οικονομίας Υπουργού, μετά γνωμοδότησιν του Γνωμοδοτικού Συμβουλίου Αλιείας και κατόπιν της υπ’ αριθ. 586/1946 γνωμοδοτήσεως του Συμβουλίου Επικρατείας, αποφασίζομεν και διατάσσομεν: Άρθρ.1.-Απαγορεύεται η δι’ ανεμοτρατών (και μηχανοτρατών) αλιεία εις απόστασιν μικροτέραν του ενός ναυτικού μιλλίου από των ακτών και εις βάθος θαλάσσης μικρότερα των είκοσι μέτρων. Άρθρ.2.-Η αλιεία δι’ ανεμοτρατών (και μηχανοτρατών) απαγορεύεται απολύτως καθ’ όλον το Κράτος κατά τους μήνας Ιούνιον, Ιούλιον και Αύγουστον εκάστου έτους. Άρθρ.3.-Η δι’ ανεμοτρατών (και μηχανοτρατών) αλιεία απαγορεύεται απολύτως εντός των κάτωθι κόλπων: 1.Ελευσίνος από της γραμμής Άκρα Κέραμος (Κράκαρι)-Φάρος Ψυταλείας- Άκρα Κυνόσουρα (Κάβο Βάρβαρο) και εν συνεχεία μέχρι της νησίδος Ρεβυθούσης και των απέναντι ακτών Μεγαρίδος και Σαλαμίνος (Κάβο-Καράς). Δια του Β.Δ. 24 Ιουν./29 Ιουλ. 1949 «απαγορεύεται η δι΄ ανεμοτρατών (και μηχανοτρατών) αλιεία κατά το από 1ης Μαΐου μέχρι τέλους Σεπτεμβρίου πεντάμηνον χρονικόν διάστημα εκάστου έτους έσω της γραμμής Φλέβες-Κάβο Τούρλο Αιγίνης-Πέρδικα Αιγίνης-Άγιος Γεώργιος Μεθάνων του Σαρωνικού Κόλπου μέχρι της διώρυγος της Κορίνθου, συμπεριλαμβανομένων των εν τη περιοχή τούτη κολπίσκων και όρμων». 2.Τον δίαυλον Ωρεών από της γραμμής Άκρα Κνημίς (Βρωμολίμνη)-Άκρα Δρεπάνου του Αχινού  και εν συνεχεία μέχρι της γραμμής Ακρωτήριον Αρτεμήσιον-Νησίς Ποντικονήσι-Άκρα Γρίβας της Μαγνησίας. 3.Θεσσαλονίκης έσω της γραμμής Φάρος Μεγ. Καραμπουρνού-Όρμος Πιερίας. Κατά το Β.Δ. 18/27 Ιαν. 1938 «η δι’ ανεμοτρατών και μηχανοτρατών αλιεία απαγορεύεται επί πεντάμηνον ήτοι από 1 Μαΐου μέχρι τέλους Σεπτεμβρίου εκάστου έτους, εντός του Τμήματος του Θερμαϊκού κόλπου του περιλαμβανομένου μεταξύ της γραμμής της ενούσης τον φανόν Επανωμής προς το ακρωτήριον Αθερίδα και της γραμμής της ενούσης το Μέγα Καραμπουρνού προς την έναντι ακτήν, διατηρουμένης της ισχυούσης γενικής δι’ όλον το έτος ομοίας απαγορεύσεως δια τον έσωθεν της δευτέρας ταύτης γραμμής κόλπον Θεσσαλονίκης». 4.Αμβρακικού έσω της γραμμής ΠαργιανόσκαλαΆκρα Σκύλλα. 5.Γέρας έσω της γραμμής Άκρα ΚαβουρολίμνηΆκρα Αριστερό. 6.Καλλονής έσω της γραμμής Άκρα ΜάκαραΆκρα Βρωμούσα. Άρθρ.4.-1.Εντός των κάτωθι κόλπων επιτρέπεται ή δι’ανεμοτρατών (και μηχανοτρατών) αλιεία εις απόστασιν μείζονα του ημίσεος ναυτικού μιλλίου από των ακτών και εις βάθη θαλάσσης μείζονα των είκοσι μέτρων, ως ακολούθως: α)(Μαλλιακού έσω της γραμμής Άκρα Κνημίς (Βρωμολίμνη)-Άκρα Δρεπάνου του Αχινού μόνον κατά τον μήνα Δεκέμβριον εκάστου έτους). Δια του Β.Δ. 13/24 Φεβρ. 1951 η περίπτ. α΄ κατηργήθη, απαγορευθείσης εφεξής απολύτως της δι’ ανεμοτρατών αλιείας εν τη ανωτέρω περιοχή. β)Παγασητικού έσω της γραμμής Άκρα ΤρίκκεριΆκρα Σταυρός μόνον κατά τους μήνας Δεκέμβριον, Ιανουάριον και Φεβρουάριον εκάστου έτους. (Αντί για τη σελ. 285(γ) Σελ. 285(δ) Τεύχος 1185-Σελ.71 Περιορισμοί  Αλιείας 13.Ζ.ε.1 γ)Βορείου Ευβοϊκού από της γραμμής Άκρα Κνημίς (Βρωμολίμνη) –Νησίς Στρογγύλη-Άκρα Λιθάδα της Ευβοίας μέχρι της γραμμής Άκρα Φάρος Κακοκεφαλής- Άκρα Καραβοφάναρο της Χαλκίδος μόνον κατά τους μήνας Νοέμβριον, Δεκέμβριον, Ιανουάριον, Φεβρουάριον και Μάρτιον εκάστου έτους. δ)Νοτίου Ευβοϊκού από Άκρας Μπούρτζι- Άκρα Φάρος Αυλίδος μέχρι της γραμμής νοτίας άκρας Νησίδος Καβαλιανή-Άκρα Αγία Μαρίνα μόνον κατά τους μήνας Δεκέμβριον, Ιανουάριον και Φεβρουάριον εκάστου έτους. ε)Κορινθιακού από της γραμμής Άκρα ΔρέπανοΆκρα Μόρνος Ναυπάκτου μέχρι της γραμμής Φανός Κορίνθου-Ακρωτήριον Ηραίον (Μαλακγάβι), μόνον κατά τους μήνας Νοέμβριον, Δεκέμβριον, Ιανουάριον, Φεβρουάριον και Μάρτιον εκάστους έτους. ς)Μεσσηνιακού, έσω της γραμμής Άκρα ΚιτριέςΆκρα Λειβάδια (Κορώνης), καθ’όλον το έτος, εξαιρέσει των τριών θερινών μηνών περί ων το άρθρ. 2 του παρόντος. 2.Κατά τους υπολοίπους μήνας η εντός των ανωτέρω κόλπων αλιεία δι’ ανεμοτρατών (και μηχανοτρατών) απαγορεύεται απολύτως. Άρθρ.5.-1.Τα δίκτυα των ανεμοτρατών (και μηχανοτρατών) δέον να έχωσι τόσον εις ολόκληρον τον σάκκον όσον και εις τα λοιπά τμήματά των οπάς διαστάσεων 15 τουλάχιστον χιλιοστομέτρων κατά πλευράν τετραγώνου, της αποστάσεως μετρουμένης από κόμβου εις κόμβον, των δικτύων όντων βεβρεγμένων. 2.Κατ’ εξαίρεσιν, τα προς αλιείαν σμαριδών (μαρίδα ή τσέρουλα) ειδικώς χρησιμοποιούμενα δίκτυα δέον να έχωσιν οπάς διαστάσεων 11 τουλάχιστον χιλιοστομέτρων κατά πλευράν τετραγώνου, κατά τα εν τη προηγουμένη παραγράφω ειδικώτερον οριζόμενα. Άρθρ.6.-Εις τον αυτόν επί της Εθνικής Οικονομίας Υπουργόν ανατίθεμεν την δημοσίευσιν και εκτέλεσιν του παρόντος. 